'દસેક દિવસ અહીંયા અમે ત્રણેય ભાઇઓ બધું સંભાળી લઇશું. તમે તમારા ત્રણેય મિત્રોને તૈયાર કરો. તમારા ચારેયની દિલ્હી સુધી પ્લેનની ટિકિટ અને ત્યાંથી હરિદ્વાર સુધી કારની વ્યવસ્થા કરાવીને ત્યાંની બેસ્ટ હોટલમાં બુકિંગ કરાવી આપું. દસ દિવસ સુધી હરિદ્વાર અને ઋષિકેશમાં ફરો, રોજ સાંજે ગંગામૈયાની ભવ્ય આરતીમાં જોડાઇને ભાવવિભોર બની જાવ. તમારા ચારેય માટે કોઇ હેલ્પની જરૂર લાગે તો બંગલાના સ્ટાફમાંથી અશોક કે કાંતિને પણ સાથે લઇ જાવ. ખરેખર, સાચું કહું છું. દસ - બાર દિવસ આ રીતે બહાર ફી આવો તો એકદમ ફ્રેશ થઇ જશો. હરિદ્વારની ઇચ્છા ના હોય તો નૈનિતાલ જાવ. ત્યાંથી રાનીખેત, અલમૌડા અને કૌસાની સુધી ફરી આવજો. ત્યાં પહોંચ્યા પછી તમે ચારેય વડીલો હિમાલયની ભવ્યતામાં ખોવાઇ જશો. વિચારીને તારીખ નક્કી કરીને મને કહો એટલે તમામ વ્યવસ્થા કરાવી આપીશ.'